Balau laut

Balau laut, dengan nama saintifiknya Shorea glauca ialah spesies tumbuhan dalam keluarga Dipterocarpaceae genus Shorea.

Ia dipanggil damar laut daun besar untuk bahasa Melayu, resak remenia di Melaka, selimbar di Pahang serta terbak di Kelantan.

 Penerangan 

 Ciri fizikal 
Balau laut tumbuh sehingga 30 meter (98 kaki) tingginya. Ciri-ciri lapangan fizikalnya seperti berikut:

 Daun: berbentuk ovat-lanseolat (kadangkala serong), licin, agak nipis serta terdapat glaukus putih pada permukaan bawah daun sea-seakan daun balau pasir.
 Bunga: kudup berbentuk bujur bulat dan berwarna putih.
 Biji benih: biji berbentuk globos dan sayap nipis berkertas (warna merah jika belum matang).
 Batang pokok: berwarna kekuningan hingga coklat gelap dengan bintik kemerahan dan kulit pokok meretak tidak seragan serta melintang batang.

 Taburan 
Taburan pokok balau laut terdapat di Semenanjung Malaysia, Semenanjung Thailand dan Sumatera sahaja. 

Bagi di kawasan Semenanjung Malaysia dengan menurut buku Malaysian Plant Red List: Peninsular Malaysian Dipterocarpaceae, Malaysia Red List: Plants of Peninsular Malaysia Volume 1, Part 1 dan Kaum Dipterokarpa Negeri Pahang, pokok balau laut mampu dijumpai di Pahang, Kelantan, Terengganu, Perak, Pulau Pinang, Melaka, Negeri Sembilan, Selangor dan Johor. Bagi di negeri Pahang, pokok ini boleh dijumpai di Daerah Temerloh, Daerah Rompin dan Daerah Kuantan seperti di Hutan Simpan Berserah.

Balau laut hidup di kawasan berbukit batu, lereng bukit curam, permatang dengan ketinggian 150 hingga 500 meter. Ada juga tumbuh hingga 600 meter.

 Rujukan 

Balau Laut